смешни разкази за Бърза помощ
Четирима рибари отишли за риба на вилата на единия. Там пробвали всякаква стръв, но не искало да кълве. Видели гъби около тях и набрали малко. Прибрали се в къщата и единия казал на жена си да ги изпържи. Тя ги изпържила и ги занесла на масата. Тъкмо тръгнали да ядат и единия от тях попитал: 
- Абе, някой разбира ли от гъби? 
Всеки вдигнал ръце и казал, че не знае. 
- Жено, дай гъба на кучето да видим дали ще му стане нещо. Жената направила каквото й казал мъжа. След малко той пита: 
- Стана ли му нещо на кучето? 
- Не. - рекла жената. 
Мъжете почнали да ядат на корем. След час жената идва и казва: 
- Кучето умря! 
Мъжете се паникьосали и почнали да звънят на бърза помощ, един се опитва да повръща, друг търси аптечка, пълна паника. След половин час единия пита жената: 
- Абе, много ли се гърчи т'ва куче докато умре? 
- Ами, умря от раз! - казала жената. 
- Мина камиона, сгази го, и си замина!